ვენსან კომპანი
ვენსან ჟან მპოი კომპანი (ფრანგ. Vincent Kompany [vɛ̃sɑ̃ kɔ̃pani]; დ. 10 აპრილი, 1986) — ბელგიელი ფეხბურთელი, ინგლისის პრემიერ ლიგის კლუბ „მანჩესტერ სიტის“ და ბელგიის ეროვნული ნაკრების კაპიტანი. თამაშობს ცენტრალური მცველის და ნახევარმცველის პოზიციაზე. 2011-12 წლების სეზონიდან ის არის „მანჩესტერ სიტის“ კაპიტანი. 2005 წელს დასახელდა ბელგიის საუკეთესო ფეხბურთელად. 2011 წლიდან არის ნაკრების კაპიტანი. პროფესიონალური კარიერა დაიწყო ბელგიურ „ანდერლეხტში“, სადაც დაჰყო სამი წელიწადი. შემდეგ გადავიდა გერმანიის ბუნდესლიგის კლუბ „ჰამბურგში“ 2006 წელს. 2008 წელს, 22 წლის ასაკში გადავიდა მის ამჟამინდელ კლუბში, „მანჩესტერ სიტიში“.